text: Weekend med rapserier
  08 marts 2011 kl. 08.39
  På Tønder-egnen arbejdede tyveknægtene, mens andre holdt hviledag. Indbrud i flere huse.
  På Sivbro i Bedsted kom beboerne hjem søndag aften og opdagede, at terrassedøren var brudt op. Det viste sig, at et mindre kontant beløb i fremmed valuta var stjålet, og der var forsvundet en flaske vin. Indbruddet er formentlig sket søndag eftermiddag. 
  Søndag var der også indbud på flere landbrug. På omfartvejen i Møgeltønder kom tyven eller tyvene også ind gennem en terrassedør, og der er stjålet en del smykker. Også på Adelvadvej er en terrassedør brudet op, hvorefter der er stjålet smykker, værktøj og smykker. 
  I Lindet på Allerupvej har en tyv igen brudt en terrassedør op og stjålet en computer.
  